open-index/open-wikipedia-markdown huggingface dataset:
Landkreis Nordsachsen

**Landkreis Nordsachsen** er en Landkreis i Fristaten Sachsen, som ble opprettet den 1. august 2008 i forbindelse med Kretsreformen i Sachsen i 2008. Kretsen ble opprettet gjennom en sammenslåing av de to tidligere kretsene Landkreis Torgau-Oschatz og Landkreis Delitzsch. 

Kretsen grenser i nord mot Sachsen-Anhalt, i øst mot Brandenburg og Landkreis Meißen og i sør mot Leipzig, Landkreis Leipzig og Landkreis Mittelsachsen.

## Transport
### Veier
*Bundesautobahnen*:
* A 9 Berlin&nbsp;– München
* A 14 Magdeburg&nbsp;– Dresden

Schkeuditzer-krysset forbinder A 9 og A 14, og har seks felt.

*Bundesstraßen*:
* B 2 Leipzig&nbsp;– Bad Düben&nbsp;– Lutherstadt Wittenberg
* B 6 Leipzig&nbsp;– Oschatz&nbsp;– Dresden
* B 87 Leipzig&nbsp;– Eilenburg&nbsp;– Torgau
* B 107 Wurzen&nbsp;– Eilenburg&nbsp;– Bad Düben
* B 169 Döbeln&nbsp;– Riesa
* B 181 Leipzig&nbsp;– Merseburg
* B 182 Lutherstadt Wittenberg&nbsp;– Torgau&nbsp;– Riesa
* B 183 Bitterfeld&nbsp;– Bad Düben&nbsp;– Torgau
* B 183 a Bad Düben&nbsp;– Delitzsch&nbsp;– BAB 9
* B 184 Leipzig&nbsp;– Delitzsch&nbsp;– Dessau
* B 186 Schkeuditz&nbsp;– Zwenkau

## Folketall
Folketallet innenfor de områdene som idag utgjør Landkreis Nordsachsen, gikk nedover fra 1990 til 2008, med en nedgang på 24&nbsp;750 innbyggere eller 10,5 % av det totale folketallet:  Også etter kretsreformen i 2008 har denne trenden fortsatt.

## Byer og kommuner
Landkreis Nordsachsen har 12 byer og bykommuner, og 22 landkommuner (*Gemeinde*). 15 av disse kommunene inngår i interkommunale samarbeidsavtaler i form av 4 forvaltningsfellesskap og 2 forvaltningsforbund. Nedenfor ser vi innbyggertallet pr 31. mai 2010.

**[[Forvaltningsfellesskap]]** og **[[Forvaltningsforbund]]**
# Forvaltningsfellesskapet Beilrode med Arzberg, Beilrode og Großtreben-Zwethau
# Forvaltningsfellesskapet Dommitzsch med Dommitzsch, Elsnig og Trossin
# Forvaltningsfellesskapet Torgau med Dreiheide, Torgau og Zinna
# Forvaltningsfellesskapet Krostitz med Krostitz og Schönwölkau
# Forvaltningsforbundet Eilenburg-West med Jesewitz og Zschepplin
# Forvaltningsforbundet Wiedemar med Neukyhna, Wiedemar og Zwochau

**Tidligere kommuner**
#  Großtreben-Zwethau (innlemmet i Beilrode i 2011)
#  Sornzig-Ablaß (innlemmet i Mügeln i 2011)

## Referanser


## Eksterne lenker
*
Backbeat og begjær

***Backbeat og begjær*** er et musikkalbum med Rex Rudi. Albumet ble utgitt den 30. april 2005 og fikk en liten radiohit med *Det du vil ha*.

## Sporliste
# «Gjør det hardt» (Rex Rudi) 2:23
# «Det du vil ha» (Rex Rudi/Klüwer) 3:07
# «Min drøm» (Rex Rudi) 3:18
# «Felt» (Rex Rudi) 3:51
# «Fra og med nå» (Rex Rudi) 2:43
# «Eksplosjon» (Rex Rudi) 3:12
# «Rock meg nok» (Rex Rudi) 2:18
# «Gull og lykke» (Rex Rudi) 4:16
# «Vakre vampyr» (Rex Rudi/Klüwer) 4:16
# «Brenn» (Rex Rudi) 3:19 
# «Tigerinne» (Rex Rudi) 2:57
# «Ovenpå» (Rex Rudi/Klüwer) 4:40
# «Hvitt søppel» (Rex Rudi) 2:07
## Medvirkende
### Rex Rudi
* Tomas Drefvelin – vokalist, banjo, gitar, låtskriver, piano, produsent, foto
* Thomas Støyva – trommeslager, perkusjon, kor, produsent
* Johan Klüwer – munnspill, låtskriver, kor, produsent
* Julius Lind – kontrabass, kor, produsent

### Andre medvirkende
* Lill Halbakken – klapp, vokal, kor
* Tore Bryhni – kor 
* Nathalie Bekkelund – kor 
* The Killer – southern drawl 
* Terry Nordal – ul og foto
* Ingar Hunskaar – mastering 
* Thomas Sørlie – lydtekniker og produsent 
* Aril Tønnessen – foto
* Stian Nybru – sessionfotograf

## Eksterne lenker
* Backbeat og begjær
Ivan Maksimov

**Ivan Maksimov** (*Иван Максимов* på russisk, født 19. november 1958 i Moskva)  er en russisk animatør, illustratør og tegnefilmskaper.

Ivan Maksimov studerte fysikk før han tok utdannelse i animasjon fra 1986 til 1988. Fra 1987 regisserte han filmer for flere Moskva-baserte studioer og har siden 1995 arbeidet uavhengig med film, video og dataanimasjon. Han har siden 2002 også undervist i filmlregi ved VGIK og studio-skolen Shar i Moskva. I tillegg har Maksimov arbeidet som illustratør for ulike aviser og magasiner og tegnet logoer for forskjellige selskaper og festivaler. Hans filmografi inneholder *Bolero* (1992), som vant Gullbjørnen under Filmfestivalen i Berlin 1993, *Wind Along the Coast* og *Rain Down from Above*.

Tegnefilmene hans er preget av morsomme figurer og en leken surrealisme.

## Referanser


## Eksterne lenker
* 
* 
* 
* Filmografi med nedlastbare filmeksempler
Hugh d’Avranches, 1. jarl av Chester

**Hugh d'Avranches, 1. jarl av Chester** (født 1047, død 27. juli 1101), med tilnavnet den fete eller ulven var den første Jarl av Chester.

## Referanser
Modellbyrå

Et **modellbyrå** er en juridisk enhet, ofte med besøksadresse og et profileringsmedium som for eksempel en webside. Modellbyråer representerer mennesker som jobber som modeller og ivaretar deres interesser. Oppgavene til et modellbyrå er å bistå modellene til å bygge opp en bildeportefølje som blir markedsført ut mot bedrifter som har behov for profilering. Når et modellbyrå mottar en oppdragsforespørsel så blir prisen og oppdragets art diskutert. Når det er enighet om dette blir oppdraget presentert for de aktuelle modellene. Det er vanlig at modellbyråer krever en prosentandel av oppdragets totale verdi som et konsulenthonorar. 

## Notable internasjonale modellbyråer
*DNA Model Management – New York City
*Elite Model Management – New York City, Los Angeles, Miami, Toronto, Chicago og Atlanta
*Ford Models – New York City, Los Angeles, San Francisco, Paris, São Paulo, Rio de Janeiro, Miami, Toronto, Chicago og Milwaukee
*IMG Models – New York City, Paris, London, Milano og Hongkong
*Marilyn Agency – Paris, New York City
*Models 1 – London
*Be Famous – Milano
*One Management – New York City
*Premier Model Management – London
*New York Model Management – New York City
*NEXT Model Management – New York City, London, Paris, Milan, Los Angeles og Miami
*Select Model Management – London
*Storm Model Agency – London
*Viva Models – Paris, Barcelona og London
*Wilhelmina Models – New York City, Los Angeles og Miami
*Women Model Management – New York City
*Why Not Model Agency – Milano
Wolfgang Bartels

**Wolfgang Bartels** (født 14. juli 1940 i Bischofswiesen, død 6. februar 2007 i Ramsau bei Berchtesgaden) var en tysk alpinist som deltok i de olympiske vinterleker 1964 i Innsbruck.

Bartels vant en olympisk bronsemedalje i alpint under vinter-OL 1964 i Innsbruck. Han kom på tredjeplass i utfor, bak Egon Zimmermann fra Østerrike og Léo Lacroix fra Frankrike.

## OL-medaljer
* 1964  Innsbruck -  Bronse i alpint, utfor, menn  Tyskland

## Referanser


## Eksterne lenker
*
Oddsskarðgöng

**Oddsskardtunnelen** (lokalt: *Oddsskarðgöng*) er en veitunnel øst på Island. Den er 626 meter lang og ligger på fjellveien mellom bygda/fjorden Eskifjörður i sørvest og bygda/fjorden Neskaupstaður i nordøst. Tunnelen er svakt opplyst og veien gjennom den klaustrofobiske tunnelen har bare et kjørefelt. Midtveis er det et møtefelt. I dårlig vær stenges tunnelen på begge ender.

Tidligere var bygda/fjorden Neskaupstaður kun tilgjengelig med båt, før den første veien over dette fjellet ble åpnet i 1949 (fortsatt eneste veien). Det var en passasje som på vinteren var ekstremt vanskelig å ta da det er mye snø. Byggingen av denne tunnelen startet 1974 og ble åpnet 1977. Oddsskardtunnelen er Islands høyeste tunnel og ligger 632 moh.

Oddsskarðgöng ble stengt i 2017 då ny veitunnel Norðfjarðargöng ble åpnet. 

Selv om dette området på våren er et populært skisted, er det stor snøskredfare her.

## Se også
*Liste over veitunneler på Island

*Liste over veitunneler i Norge
*Liste over veitunneler i Sverige

## Eksterne lenker
* Bilde av sør-innslaget til tunnelen.
* Bilde av nord-innslaget til tunnelen.
Edith Zimmermann

**Edith Zimmermann** (født 1. november 1941 i Lech am Arlberg, Det stortyske rike) er en østerriksk tidligere skialpinist. Hun deltok i de olympiske vinterleker 1964 i Innsbruck.

Zimmermann vant en olympisk sølvmedalje i alpint under vinter-OL 1964 i Innsbruck. Hun kom på andreplass i utfor for damer, bak Christl Haas fra Sveits.

## OL-medaljer
* 1964  Innsbruck -  Sølv i alpint, utfor, damer  Østerrike

## Referanser


## Eksterne lenker
*
Priit Pärn

**Priit Pärn** (født 1946) er en estisk regissør, animatør, illustratør og grafiker. Han har laget en rekke særegne tegnefilmer og er den estiske filmskaperen som er best kjent og mest prisbelønnet i utlandet.

## Arbeid og filmer
Pärn ble utdannet som biolog i 1970 og var ansatt som planteøkolog fram til 1976. Siden slutten av 1960-tallet arbeidet han også som illustratør, karikaturtegner og tegneserieskaper og startet filmkarrieren med å lage konseptdesign til tegnefilmen *Kilplased* (1974). Etter kort tid som lærling ved Tallinnfilm Studio (siden 1994 Eesti Joonisfilm) regisserte han sin første film *Kas maakera on ümmargune?* (1977). Blant hans viktigste filmer regnes *Kolmnurk* (1982), *Eine murul* (1987), *Hotel E* (1992), *1895* (regissert sammen med Janno Põldma 1995) og *Porgandite öö* (1998). 

Pärns stil er kjennetegnet av svart humor, leken surrealisme og et eget grafisk uttrykk. Hans rå stil skiller seg både fra Rein Raamats overdrevent seriøse og moraliserende filmer såvel som det sovjetrussiske Sojusmultfilms Disney-inspirerte filmer. Av yngre estiske filmskapere som har fugt i Pärns fotspor, kan nevnes Ülo Pikkov og Priit Tender. Utenlandske produksjoner som har hentet inspirasjon fra Pärn, er blant andre den amerikanske TV-animasjons-serien *[[Rugrats]]* og *[[AAAHH!!! Real Monsters!']]'.

I 2002 fikk Pärn utmerkelsen *Lifetime Achievement Award* av [[International Animated Film Association]].

Pärn har undervist i animasjon ved [[Kunstakademiet i Åbo]] i Finland siden [[1994]].

I 1989 ble Priit Pärns [[bildebok]] *Tagurpidi* utgitt på norsk under tittelen *Tvertom-Tom''.

## Referanser


## Eksterne lenker
* 
* Joonisfilm om Priit Pärn
Dumarsais Estimé

**Dumarsais Estimé** (født 21. april 1900 i Verrettes i Haiti, død 20. juli 1953 i New York City i USA) var president i Haiti fra 16. august 1946 til 10. mai 1950.

## Referanser


## Eksterne lenker
* Dumarsais Estimé
Robert Fitzhamon

**Robert Fitzhamon** («Robert, sønn av Hamon», født mellom 1045 og 1055, død mars 1107) som kom til makt ved å delta i normannernes invasjon av England i 1066. Han var *seigneur* («herre») de Creully i regionen Calvados og Torigny i regionen Manche i Normandie, var den første normanniske føydale baronen av Gloucester og var den normanniske erobreren av Glamorgan i sørlige Wales. Han ble deretter herre av Glamorgan i 1075.

Som en slektning av hertug Vilhelm av Normandie som fikk tilnavnet «Erobreren» etter at England ble underlagt normannisk styre, og han var en av de få anglo-normanniske baronene som forble lojale mot de senere kongene Vilhelm Rufus og Henrik I av England, var han en framtredende figur i Normandie, og ikke minst i England og Wales.

## Referanser


## Eksterne lenker
*
Cross Bowlingklubb

**Cross Bowlingklubb** (stiftet 1. januar 1970) er en norsk bowlingklubb fra Stavanger. Cross Bowlingklubb bruker Stavanger Bowling som hjemmehall. Hallen ligger på industriområdet Åsen, like ved E39 i Stavanger.

Klubben stiller totalt 5 lag i ligasystemet. Førstelaget spiller i Umbroligaen, mens de andre tre lagene spiller i 3. divisjon. Klubben har også lag i 1. divisjon veteranligaen.

## Eksterne lenker
* Cross BKs hjemmeside
Wouldn’t It Be Loverly

**«Wouldn't It Be Loverly»** er en populær amerikansk sang med melodi av Frederick Loewe og tekst av Alan Jay Lerner. Den ble skrevet til musikalen, *[[My Fair Lady]]* (1956).

Sangen blir fremført av blomsterselgersken Eliza Doolittle og hennes gatevenner. Den uttrykker Elizas ønske om et bedre liv.

I tillegg til å uttale *lovely* som *loverly* fremhever sangteksten andre fasetter av cockneyaksenten som professor Henry Higgins ønsker å foredle som en del av hans sosiale eksperiment.

I den originale sceneversjonen ble den sunget av Julie Andrews. I filmversjonen fra 1964 dubbet Marni Nixon sangen for Audrey Hepburn.

## Norsk versjon
André Bjerke har skrevet en norsk tekst. På norsk bærer den tittelen «Vi'kke det bli fe'menalt».

### Innspillinger

Akkompagnementet er betegnet som *Bengt Hallbergs kvintett* på singlen og som *Bengt Hallbergs orkester* på EP-platen, men det er samme innspilling.

## Referanser
Rheinhafen-Karlsruhe kraftverk

** Rheinhafen-Karlsruhe kraftverk ** (tysk: *Rheinhafen Dampfkraftwerke Karlsruhe (RDK)*) er et varmekraftverk i delstaten Baden-Württemberg i det sørlige Tyskland, i elvahavna i Rhinen i byen Karlsruhe. Det har en installert produksjonskapasitet på 1&nbsp;260 MW, fordelt på 4 blokker (blokk 4-7). Kapasiteten økes til 2&nbsp;172 MW når en femte blokk (blokk 8) bygges med en bruttoeffekt på 912 MW. Utbygger er Energie Baden-Württemberg (EnBW) AG.

Anlegget ble påbegynt omkring 1950 og stod ferdig i 1955 men blokk 1-3 ble stengt i 1984. Deretter ble det utvidelse i 1998 med blokk 7, mens blokk 8 ble påbegynt i 2008. Av de opprinnelige sju blokkene er bare tre fortsatt i drift, i tillegg til to nye blokker fra 1998 og 2008. Brenselkilden er kull (550 MW) og naturgass (365 MW, siden 1998 og 912 MW siden 2007).  

Blokk kan levere inntil 220 MW som fjernvarme.

De totale CO2-utslippene i 2008 var ca. 2&nbsp;626&nbsp;400 tonn, mens det samme årets kvote som var 1,953 mill tonn.

## Se også
* Liste over verdens største kullkraftverk

## Referanser


## Eksterne lenker
* 
* EnBW – kraftverkets hjemmeside.
* Brosjyre om kraftverket.
* IndustCards.com – «Coal-fired Plants in Germany – Baden-Württemberg & Bayern».
Ringveien

**Ringveien** eller **Ringvegen** har flere betydninger:

;Ringveien
* Ringveien (Ringerike), vei i Ringerike, i Buskerud
* Ringveien (Tønsberg), vei i Tønsberg
* Ringveiene i Oslo, tre veier som leder trafikk gjennom og rundt Oslo sentrum
** Ytre Ringvei (Oslo)
** Ring 2, i Oslo, også kalt Kirkeveiringen
** Riksvei 150, Store ringvei, Ring 3, i Oslo
** Riksvei 162, Ring 1, i Oslo

;Ringvegen
* Ringvegen (Jessheim), vei på Jessheim, i Akershus
* Ringvegen borettslag, borettslag i Trondheim

## Se også
* Ringvei, om begrepet
* Ringvei Øst, veiprosjekt i Bergen
* Hringvegur, vei på Island
Raoul Cédras

**Raoul Cédras** (født 9. juli 1949 i Jérémie i Haiti) var kuppmaker og sjef for en militærjunta i Haiti fra 30. september til 8. oktober 1991. I realiteten var han landets leder helt frem til oktober 1994, da USA intervenerte og slik at han mistet makten. I 2000 ble han og en rekke andre offiserer dømt til livstids fengsel *in absentia* på grunn av en massakre i byen Raboteau.

Han lever i landflyktighet i Panama.

## Eksterne lenker
* 
*  U.S. Gave Cedras $1 Million in Exchange for Resignation
Joseph Nérette

**Joseph Nérette** (født 9. april 1924 i Port-au-Prince i Haiti, død 29. april 2007 samme sted) var en hatitisk dommer og politiker. Han var landets president fra  1991 til 1992.

## Referanser
Marc Bazin

**Marc Bazin** (født 6. mars 1932 i Saint-Marc i Haiti, død 16. juni 2010) var president i Haiti fra 19. juni 1992 til 15. juni 1993.

Han hadde under president Jean-Claude Duvaliers diktatur i 1982 blitt finans- og næringsminister. Han har ubestikkelig, og pådro seg etter en tid Duvaliers raseri, og ble avsatt. Deretter var han en tid medarbeider ved Verdensbanken og så ved FN i New York City.

## Referanser
Susan Corrock

**Susan Ada «Susie» Corrock** (født 30. november 1951) er en amerikansk alpinist. Hun deltok i de olympiske vinterleker 1972 i Sapporo.

Corrock vant en olympisk bronsemedalje i alpint under vinter-OL 1972 i Sapporo. Hun kom på tredjeplass i utfor for damer, bak Marie-Therese Nadig fra Sveits og Annemarie Moser-Pröll fra Østerrike.

## Meritter
### OL
Resultatene var som følger:

## Referanser


## Eksterne lenker
*
Espen Ytreberg

**Espen Ytreberg** (født 6. oktober 1964) er en norsk medieviter og forfatter. Han er professor og tidligere instituttleder ved Institutt for medier og kommunikasjon ved Universitetet i Oslo. Ytrebergs forskningsområder er mediehistorie og medie- og kommunikasjonsteori. Han har også utgitt bøker innen litterær sakprosa og historisk fiksjon. 

## Bibliografi
* *Utryddelsen : Historien om den norske industrielle hvalfangsten* Forlaget Press, 2023
* *Kapp Hjertestein.* Forlaget Press, 2018
**Amundsen. En roman.* Tiden Forlag, 2016
**En forsvunnet by: Jubileumsutstillingen på Frogner 1914.* Forlaget Press, 2014
**Hva er medievitenskap* i Universitetsforlaget serie *[[Hva er-bøkene|Hva er]]* 2008
* *Medie- og kommunikasjonsteori* Universitetsforlaget, 2006 
* *Selvspill i radio: "Mamarazzi"s ukonvensjonelle populærjournalistikk* Unipub, 2002 
* *Brede smil og spisse albuer: Hvordan fjernsynet overtaler* Aschehoug, 2000 
* *Allmennkringkastingens autoritet: Endringer i NRK Fjernsynets tekstproduksjon, 1987-1994*. Doktorgradsavhandling. Institutt for medier og kommunikasjon, Universitetet i Oslo, 1999. For avhandlingen mottok Ytreberg H.M. Kongens gullmedalje, som tildeles en fremragende, yngre forsker for et vitenskapelig arbeid bedømt ved Universitetet i Oslo.

## Eksterne lenker
* 

*  Forfatterside , Forlaget Press
*  Forfatterside, Tiden
Mount Sugartop

**Mount Sugartop** er en fjelltopp i fjellkjeden Allardyce Range på øya Sør-Georgia i Sør-Atlanterhavet. Mount Sugartop ligger åtte kilometer nordvest for Mount Paget, øyas høyeste fjell (2935 moh.).

Navnet **Sugarloaf Peak** har vært i utstrakt bruk på kart, men South Georgia Survey, som i perioden 1951–1957 kartla Sør-Georgia, rapporterte at navnet Mount Sugartop var lokalt etablert. På bakgrunn av den lokale bruken er derfor Mount Sugartop det offisielle navnet.

## Referanser
Landkreis Meißen

**Landkreis Meißen** er en Landkreis i Fristaten Sachsen, som ble opprettet den 1. august 2008 i forbindelse med Kretsreformen i Sachsen i 2008. Kretsen ble opprettet gjennom en sammenslåing av Landkreis Meißen med den tidligere kretsen Landkreis Riesa-Großenhain. 

Kretsen grenser i nord mot Brandenburg, i øst mot Landkreis Bautzen, i sørøst mot Dresden, i sør mot Landkreis Sächsische Schweiz-Osterzgebirge, i sør og vest mot Landkreis Mittelsachsen og i vest mot Landkreis Nordsachsen.

## Folketall
Folketallet innenfor de områdene som idag utgjør Landkreis Meißen, gikk nedover fra 1990 til 2008, med en nedgang på 31.694 innbyggere eller 11 % av det totale folketallet:  Også etter kretsreformen i 2008 har denne trenden fortsatt.

## Byer og kommuner

Landkreis Meißen består av 10 byer og bykommuner, og 24 andre kommuner (*Gemeinde*). 13 av disse kommunene inngår i 6 interkommunale forvaltningsfellesskap. Nedenfor ser vi kommunenes innbyggertall pr 31. desember 2008.

## Referanser


## Eksterne lenker
*
Tilståelsesrabatt

**Tilståelsesrabatt** er den populære betegnelse på regelen i Almindelig borgerlig Straffelov § 59 annet ledd om at retten skal legge vekt på at siktede har tilstått når den skal utmåle straff i en straffesak. Regelen ble innført i straffeloven i 2001 og den er videreført i den nye straffeloven som ventelig trer i kraft i 2012, jf. § 78 bokstav f.

Det er bare en uforbeholden tilståelse som gir krav på strafferabatt, dvs. en tilståelse som omfatter alle de forhold som gjør handlingen straffbar. Hvis siktede ikke husker noe, f.eks. på grunn av beruselse, men likevel tilstår fordi han finner bevismaterialet overveldende, har han ikke krav på tilståelsesrabatt. Men også en slik tilståelse vil kunne ha betydning i formildende retning.

Tilståelsesrabatten er særlig begrunnet i prosessøkonomiske hensyn, når siktede tilstår det han er anklaget for, kan straffesaken iretteføres hurtigere og med mindre kostnader. I slike tilfeller kan saken behandles ved en forenklet rettergang etter straffeprosessloven § 248 der det bare er en fagdommer som kontrollerer at tilståelsen er uforbeholden og at handlingen er straffbar, og deretter utmåle straffen. Dette kalles gjerne tilståelsesdom (tidligere dom i forhørsrett). Tilståelsen har størst betydning hvis den kommer tidlig i etterforskningen og særlig der en mistenkt legger alle kort på bordet og erkjenner også andre straffbare handlinger enn politiet knytter ham til. Men tilståelsen har også betydning der siktede skjønner at politiet har betydelige beviser som knytter ham til saken. Og selv der tilståelsen kommer sent, f.eks. under ankeforhandlingen i lagmannsrett, vil den kunne ha en viss betydning ved straffeutmålingen.

Et annet viktig hensyn bak tilståelsesrabatten er at den ofte sparer fornærmede fra den belastning det kan være at man ikke blir trodd og at man må møte og gi vitneforklaring i tingretten og også i lagmannsretten hvis saken blir anket dit. Særlig i voldtektssaker og andre sedelighetssaker der det ofte kan være ord mot ord, vil en tilståelse være viktig for fornærmede og bør derfor gi en markert lavere straff enn om siktede hadde nektet.

Det er ikke fastsatt i loven hvor stor tilståelsesrabatten skal være og det vil i første rekke avhenge av når tilståelsen kommer og hvor viktig den er for å få saken oppklart.

## Eksterne lenker
* Dommerbloggen, Rune Lium Tilståelsesdom - en kort innføring 08.10.2014
Karla Keck

**Karla Keck** (født 30. juli 1975 i Oconomowoc, Wisconsin) er en amerikansk tidligere skihopper og idrettsleder. Hun regnes som en av pionerene innen skihopping for kvinner på 1990- og 2000-tallet.

Som junior oppnådde hun gode resultater i konkurranse med amerikanske guttehoppere. I 1992 var hun og Eva Ganster de to første jentene som ble tatt inn i klassen for skihoppere ved det kjente skigymnaset i Stams i Østerrike. Sesongen 1992-93 var de prøvehoppere i Hoppuka, og samme sesong deltok de i mennenes klasse i kontinentalcupen, Alpen Cup (juniorcup) og den østerrikske nasjonale cupen. Også de neste årene var Karla Keck prøvehopper i Hoppuka, verdenscupen og VM.

I 1997 vant hun det første nasjonale USA-mesterskapet for kvinner. Fra 1995 til 2001 trente og konkurrerte hun i Norge og Sverige, blant annet i mennenes klasse i kontinentalcupen og norgescupen. Hun ble nummer 4 i det første uoffisielle VM for kvinner under junior-VM i St. Moritz i 1998. Hun tok andreplass sammenlagt i den første tysk-østerrikske hoppuka for kvinner, Ladies Grand Prix, i 1999.

Karla Keck deltok i de to første sesongene av kvinnenes kontinentalcup i 2004-05 og 2005-06, men greide da ikke å markere seg noe særlig. Hun ble henholdsvis nummer 22 og 40 sammenlagt i de to sesongene. Hun la opp som aktiv skihopper etter sommerrennet i Park City 22. juli 2006.

Fra 2006 til 2008 var hun lagleder for det amerikanske landslaget VISA Women's Ski Jumping Team. Våren 2009 var hun en av 15 aktive og tidligere kvinnelige skihoppere som anla sak mot organisasjonskomiteen for OL i Vancouver i 2010 med krav om at de kvinnelige hopperne skulle få delta i OL.

Sammen med tre andre kvinnelige amerikanske skihopp-pionerer ble Karla Keck i desember 2009 tatt inn i The American Ski Jumping Hall of Fame.

## Se også
* Kvinner i skihopping

## Referanser


## Kilder
* Women's Ski Jumping USA: Karla Keck
* The American Ski Jumping Hall of Fame: Karla Keck
* SkijumpingUSA.com: Air Male! Air Female! (se avsnitt om Karla Keck)
* Ski-Club Schönwald: Skispringen für Frauen, die Entwicklung in den letzten Jahren (bl.a. med resultatliste uoffisielt VM 1998)
* Ski-Club Schönwald: Internationale FIS Ladies-Grand-Tournee Ski-Jumping
* GMtoday.com: Fly girl – Karla Keck seeks Olympic chance for women ski jumpers (4. januar 2009) (feil årstall i artikkelen)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 396-398

## Eksterne lenker
*
Jan Pijnenburg

**Jan (Johannes Baptist Norbertus) Pijnenburg** (Tilburg, Noord-Brabant, 15. februar 1906 – 2. desember 1979) var en nederlandsk banesyklist som deltok i sommer-OL i 1928  og ellers fikk flere gode resultater i 1930-årene.

Under de olympiske sommerlekene i 1928 deltok han som amatør og tok, sammen med  Janus Braspennincx, Jan Maas og  Piet van der Horst sølv i temporitt for lag på landevei. Etter dette ble han profesjonell.  Pijnenburgs mer enn 300 seire i parritt på bane gjorde ham kjent. Han konkurrerte først sammen med Janus Braspennincx og senere med Cor Wals. I 1932 ble paret Braspennincx-Pijnenburg kåret til Europas beste sykkelpar.

Pijnenburg vant 17 av de 50 seksdagers-konkurransene han deltok i, noe som rangerer ham som den 33. av alle syklistene om har deltatt. Med et snitt på 0.33 er hans score meget god.

I 1934 satte han verdensrekord i banesykling på 5 kilometer med 6.18,6. Videre ble han nederlandsk mester blant de profesjonelle fire ganger.

Da Pijnenburg skulle gifte seg, fortalte byfogden ham at hans etternavn offisielt var *Pijnenb*'o**rg'' og ikke Pijnenb**u'''rg. På denne tiden var han allerede så godt kjent under det feilstavede navnet at han lot være å endre det.

Hans avskjed fra banesyklingen fant sted 8. september 1940 i 's-Hertogenbosch med et konkurranse mot Gerrit Schulte. Etter dette drev han frem til 1975 en restaurant i Tilburg.

## Oversikt over seire i seksdagers-ritt

## Referanser


## Eksterne lenker
* 
* Pijnenburg, Johannes Baptist Norbertus (1906–1979), Nederlandsk biografiske ordbok
Jan Maas

**Jan (Johannes Leonardus) Maas** (født 17. juni 1900 i Steenbergen, død 5. september 1977) var en nederlandsk bane- og landeveissyklist som deltok i sommer-OL i 1924 og 1928.

Som amatør tok Maas sjetteplass i temporitt for lag under Sommerolympiaden i 1924  sammen med Cor Heeren, Anton Gerrits og Philip Innemee. Han deltok dessuten i det individuelle temporittet.

Under de neste sommerlekene, i 1928, deltok han igjen som amatør. Denne gangen tok han, sammen med  Janus Braspennincx, Jan Pijnenburg en Piet van der Horst sølv i temporitt for lag på landevei. Han deltok dessuten i det individuelle temporittet, og fikk der en syvendeplass.

I 1929 tok han, fremdeles som amatør, sølv under det nederlandske mesterskapet i landeveissykling. Han ble slått av Joep Franssen.

## Referanser


## Eksterne lenker
*
Janus Braspennincx

**Janus (Adrianus Jacobus) Braspennincx** (Zundert, Noord-Brabant, 5. mars 1903 – Breda, Noord-Brabant, 7. januar 1977) var en nederlandsk landeveissyklist som deltok i sommer-OL i 1928 og ellers fikk flere gode resultater i 1930-årene.

Under de olympiske sommerlekene i 1928 deltok han som amatør og tok, sammen med  Jan Maas, Jan Pijnenburg og  Piet van der Horst sølv i temporitt for lag på landevei. Etter dette ble han profesjonell og tok 544 seire. Sammen med Jan Pijnenburg vant han flere stafetter på bane. I 1932 ble de kåret til Europas beste sykkelpar. Han ble i 1930 nederlandsk mester i sykling.

Janus Braspennincx' sønn, Piet, tok opp arven etter faren og ble en profesjonell landeveissyklist med mange gode resultat.

## Eksterne lenker
*
Antoine Mazairac

**Antoine (Antonius Hendricus) Mazairac** (født 24. mai 1901 i Roosendaal, Noord-Brabant, død 11. september 1966 i Dortmund, Tyskland) var en nederlandsk banesyklist som ved siden av andre gode resultat tok sølv under Sommer-OL 1928 og ble verdensmester i 1929.

Mazairac begynte med sykling da han var 16 år gammel, og i 1921 ble han nederlandsk mester i sprint på bane for første gang, noe han gjentok fem ganger. Han kom blant de tre beste i tre verdensmesterskap, 2.-plass i 1923, 3.-plass i 1926 og han ble verdensmester i 1929.

I 1929 forårsaket et stygt fall at Mazairac ønsket å avslutte karrieren innen sykkelsport. Han stilte likevel en siste gang til start under VM, og ble da verdensmester i banesykling.

Under de olympiske sommerlekene i 1928 deltok han som amatør. På 1000m sprint på bane individuelt fikk han sølv da han slo danske Willy Falck Hansen, og så seg slått av franskmannen Roger Beaufrand.

Ved siden av karrieren som syklist arbeidet Mazairac også som kontorfunksjonær for en kommune, før han senere ble bilmekaniker og eier av et bilverksted i Bergen op Zoom. Under et sykkelritt for veteraner i Dortmund, Tyskland falt han stygt, og dagen etter døde han av skadene.

## Referanser


## Eksterne lenker
*
Akira Takasaki

**Akira Takasaki** (jap:**高崎 晃**) (født 22. februar 1961 i Osaka) er en japansk gitarist, best kjent for å ha startet det japanske heavy metal-bandet Loudness.

Han startet først opp med å spille i bandet Lazy med Munetaka Higuchi. 

Da musikkstilen ikke passet han noe særlig, valgte han å starte opp Loudness i 1981.

## Diskografi
;Soloalbum
* 1982 – *Tusk of Jaguar*
* 1994 – *Ki* 
* 1996 – *Wa* 
* 2001 – *Gene Shaft* 
* 2002 – *Made in Hawaii* 
* 2004 – *Splash Mountain* 
* 2005 – *Maca* 
* 2006 – *Osaka Works* #128 
* 2006 – *Nenriki*
* 2007 – *Black Brown* 

;Loudness
* 1981 – *The Birthday Eve*
* 1982 – *Devil Soldier*
* 1983 – *The Law of Devil's Land*
* 1984 – *Disillusion*
* 1985 – *Thunder in the East*
* 1986 – *Lightning Strikes*
* 1986 – *Shadows of War*
* 1987 – *Hurricane Eyes*
* 1989 – *Soldier of Fortune*
* 1991 – *On the Prowl*
* 1992 – *Loudness*
* 1994 – *Heavy Metal Hippies*
* 1997 – *Ghetto Machine*
* 1998 – *Dragon*
* 1999 – *Engine*
* 2001 – *Spiritual Canoe*
* 2001 – *Pandemonium*
* 2002 – *Biosphere*
* 2004 – *Terror Hakuri*
* 2004 – *Racing*
* 2006 – *Breaking the Taboo*
* 2008 – *Metal Mad* 
* 2009 – *The Everlasting*

## Eksterne lenker
* 
* 
* 
*
Preben Fiveltun

**Preben Fiveltun** (født 15. februar 1993) er en norsk håndballspiller som spiller keeper for Bodø HK. Han fikk sin debut i eliteserien den 25. november 2009 mot Sandefjord (29-27 seier).

## Referanser
David Zauner

**David Zauner** (født 9. april 1985 i Leoben) er en østerriksk skihopper og tidligere kombinertløper. Han representerer WSV Eisenerz.

Zauner debuterte internasjonalt i B-verdenscupen i kombinert i Planica i 2001. Han ble nummer 34 (av 41 deltakere) i sitt første verdenscuprenn, i Oslo 8. mars 2003 (K115, 7,5 km). Hans beste plassering i verdenscupen var 9.-plass i Sapporo 29. januar 2005 (fellesstart HS134, 10 km). Sammenlagt i verdenscupen var hans beste plassering nummer 18 i sesongen 2007-08. Hans siste verdenscuprenn i kombinert var i Lahtis 7. mars 2009.

Han deltok i junior-VM i 2003, 2004 og 2005. I Sollefteå i 2003 tok han sølvmedalje i sprint K107, 5 km. I Stryn i 2004 tok han bronsemedalje både i normaldistanse K90, 10 km og med Østerrike i lagkonkurransen K90, 4 x 5 km.

Siden sommeren 2009 har han satset på spesielt hopp. Han debuterte i  verdenscupen i spesielt hopp med 9.-plass i Sapporo 16. januar 2010. Hans beste plassering i verdenscupen i spesielt hopp er 4.-plass i Lillehammer 12. mars 2010.

## Referanser


## Eksterne lenker
* 
*
Ålesund videregående skole

**Ålesund videregående skole** er den største videregående skolen i Møre og Romsdal. Dagens Ålesund vgs er et resultat av at Fagerlia videregående skole og Ålesund vgs ble slått sammen til én skole fra og med august 2021. 

Skolens historie går tilbake til 1864 ved oppstart av Ålesund Lærd og Realskole (Latinskolen).

Ålesund vgs har skoleåret 2021-2022 følgende utdanningstilbud:
* Helse og oppvekstfag
*Idrettsfag
*Informasjonsteknologi og medieproduksjon
*Kunst, design og arkitektur 
*Medier og kommunikasjon
*Musikk, dans og drama
*Naturbruk
**Fiske og fangst
**Akvakultur
*Salg, service og reiseliv
*Studiespesialisering
**Internasjonal
**Forskerlinjen
**Toppidrett
*Teknologi- og industrifag
**Maritime fag
**Kjemiprosess
*Individuell tilrettelagt opplæring (ITO)

## Eksterne lenker
* Ålesund videregående skoles hjemmeområde
Taku Takeuchi

**Taku Takeuchi** (japansk: *竹内 択*, *Takeuchi Taku*) (født 20. mai 1987) er en japansk skihopper. Takeuchi var med på Japans lag som ble verdensmestere i mikslag, normalbakke under Ski-VM 2013 i Val di Fiemme. Han representerer Kitano Construction Corp. Ski Club.

## Karriere

Takeuchi debuterte internasjonalt i kontinentalcupen i storbakken i Sapporo i 2005. I verdenscupen debuterte han med 23.-plass i Kuusamo 24. november 2006. Hans beste plassering i verdenscupen er 8.-plass i Sapporo 2. februar 2008. Sammenlagt i verdenscupen ble han nummer 28 i sesongen 2007-08.

I junior-VM i Rovaniemi i 2005 ble han nummer 6 i det individuelle rennet og nummer 8 med Japan i lagkonkurransen. I skiflygings-VM i Oberstdorf i 2008 ble han nummer 39 i den individuelle konkurransen og nummer 7 med Japan i lagkonkurransen.

Takeuchi har også fire pallplasseringer, hvorav den første kom med en 3.-plass i Innsbruck 4. januar 2012, og to 2.-plasser. I Klingenthal ble han nr. 2 den 13. februar 2013, og fikk 2.-plass på Lillehammer 7. desember 2014. Hans hittil siste pallplassering kom i Lahtis den 21. februar 2016, hvor han ble nr. 3.

I Vinter-OL 2014 hoppet han på det japanske laget som tok bronse i laghopp, sammen med Reruhi Shimizu, Daiki Itō og Noriaki Kasai.

Under Ski-VM 2017 tok han bronse i mixed lagkonkurranse med det japanske laget som for øvrig bestod av Sara Takanashi, Yūki Itō og Daiki Itō.


Taku Takeuchi (2).jpg|Taku Takeuchi
FIS Ski Weltcup Titisee-Neustadt 2016 - Taku Takeuchi.jpg|Takeuchi i svevet i Titisee-Neustadt 2016
Sara Takanashi, Daiki Ito, Yuki Ito, Taku Takeuchi Val di Fiemme 2013 (mixed team - decoration) 2.JPG|Premieseremoni etter mixed lagkonkurranse under Ski-VM 2013
Taku Takeuchi Oslo 2011 (team, normal hill).jpg|Takeuchi i Oslo 2011


## Sammenlagtplasseringer i verdenscupen

## Referanser


## Eksterne lenker
*
Landkreis Sächsische Schweiz-Osterzgebirge

**Landkreis Sächsische Schweiz-Osterzgebirge** er en Landkreis i Fristaten Sachsen, som ble opprettet den 1. august 2008 i forbindelse med Kretsreformen i Sachsen i 2008. Kretsen ble opprettet gjennom en sammenslåing av de to tidligere kretsene Landkreis Sächsische Schweiz og Weißeritzkreis. 

Kretsen grenser i nord mot Landkreis Meißen, Dresden og Landkreis Bautzen, i øst og sør mot Tsjekkia og i vest mot Landkreis Mittelsachsen.

Kretsens hovedsete er Pirna. Kretsen hadde 253,064 innbyggere per 31. mai 2010.

## Folketall
Folketallet innenfor de områdene som idag utgjør Landkreis Sächsische Schweiz-Osterzgebirge, gikk nedover fra 1990 til 2008, med en nedgang på 19.155 innbyggere eller 7 % av det totale folketallet:  Også etter kretsreformen i 2008 har denne trenden fortsatt.

## Byer og landkommuner

Landkreis Sächsische Schweiz-Osterzgebirge består av 19 byer og bykommuner, og 21 landkommuner (*Gemeinde*). 23 av disse kommunene inngår i 10 interkommunale samarbeidsavtaler (forvaltningsfellesskap). Nedenfor ser vi kommunenes innbyggertall pr 31. desember 2009.

**[[Forvaltningsfellesskap]]**
* Forvaltningsfellesskapet Altenberg med Altenberg og Hermsdorf.
* Forvaltningsfellesskapet Bad Gottleuba-Berggießhübel med Bad Gottleuba-Berggießhübel, Bahretal og Liebstadt
* Forvaltningsfellesskapet Bad Schandau med Bad Schandau, Porschdorf, Rathmannsdorf og Reinhardtsdorf-Schöna
* Forvaltningsfellesskapet Dohna-Müglitztal med Dohna og Müglitztal
* Forvaltningsfellesskapet Königstein/Sächsische Schweiz med Gohrisch, Königstein, Rathen, Rosenthal-Bielatal og Struppen
* Forvaltningsfellesskapet Lohmen/Stadt Wehlen med Lohmen og Stadt Wehlen
* Forvaltningsfellesskapet Pirna med Dohma og Pirna
* Forvaltningsfellesskapet Pretzschendorf med Hartmannsdorf-Reichenau og Pretzschendorf
* Forvaltningsfellesskapet Sebnitz med Kirnitzschtal og Sebnitz
* Forvaltningsfellesskapet Tharandt med Dorfhain og Tharandt

## Referanser


## Eksterne lenker
*
Olga Charvátová

**Olga Charvátová** (født 11. juni 1962 i Gottwaldov), er en tsjekkoslovakisk tidligere alpinist som deltok i de olympiske vinterleker 1984 i Sarajevo.

Charvátová vant en olympisk bronsemedalje i alpint under vinter-OL 1984 i Sarajevo. Hun kom på tredjeplass i utfor for damer, bak Michela Figini og Maria Walliser begge fra Sveits.

## OL-medaljer
* 1984  Sarajevo -  Bronse i alpint, utfor, damer  Tsjekkoslovakia

## Referanser


## Eksterne lenker
*
Florin Spulber

**Florin Cristinel Spulber** (født 23. mai 1970 i Brașov) er en rumensk tidligere skihopper og nåværende trener. Han er rumensk landslagstrener, og hadde tidligere den rumenske rekorden i skihopping på 118 meter.

Han begynte med skihopping i Săcele da han var ti år gammel, og var medlem av CSS Brașovia til han var 18 år gammel.

Spulber deltok i kontinentalcupen i sesongen 1999-2000. Han var med i den tysk-østerrikske hoppuka 1997-98, men greide ikke å kvalifisere seg til noen av rennene. 14. mars 1999 satte han rumensk rekord med 118 meter i Borşa i Romania. Han ble rumensk mester individuelt i 1995, 1997 og 1999, og rumensk lagmester i 1993, 1994, 1995, 1997, 1999, 2000 og 2001. Han vant også den rumenske cupen i 1996 og 1998.

Siden 2001 har han vært trener i klubben Dinamo Brașov. I 2003 begynte som trener for det rumenske landslaget, og han har vært hovedtrener siden 2007.

## Referanser


## Kilder
* Dinamo Braşov: Florin Spulber (rumensk, besøkt 17. mai 2012)
* Dinamo Bucureşti: Florin Spulber (sportslig CV, rumensk, besøkt 17. mai 2012)
Rolf Adolf Hansen

**Rolf Adolf Hansen** (født 5. april 1916 på Notodden, død 17. januar 1941 på Fevik) var den tredje nordmannen som ble henrettet av tyskerne under andre verdenskrig.

## Hendelsen på Herøya
Hansen bodde på Herøya ved Porsgrunn under krigen sammen med sin kone Elna Mary Smith og sin unge datter på ett år. En dag som han hadde drukket alkohol, var han oppbragt og sint på den tyske okkupasjonsmakt. Han tok på seg sin militæruniform, og sa til sin kone at han skulle skyte den første tyskeren han så. Han gikk så ut og kom i basketak med en soldat, og sistnevnte ble skutt og skadet. Hansen stakk av, men han mistet en knapp under basketaket. Denne knappen førte til at han ble funnet, og han ble ført til Arendal hvor han ble stilt for krigsrett.

## Dommen og henrettelsen
I krigsretten i Arendal ble han dømt til fem års tukthus, og dødsstraff. Hansen søkte om benådning, men dette ble avslått av general Nikolaus von Falkenhorst.

Han sonet ikke straffen i tukthus, men ble sendt rett til henrettelse på Storesand på Fevik. Ifølge sokneprest Halvor B. Sigurdsen fra Barbu kirke, som var med, ble den tomme kisten båret til henrettelsestedet 17. januar 1941, samtidig med at Hansen ble ført ned. Hansen ga presten et bilde av sin ett år gamle datter, hvor han hadde skrevet på baksiden: «Farvel elskede». Han ble så henrettet, 24 år gammel, ved skyting, bundet til et tre. Kisten med Hansen i ble ført til Kristiansand, hvor den ble lagt i en umerket grav på Kristiansand hovedkirkegård, 22. januar samme år. Det ble avslått å få liket utlevert.

Det har blitt i ettertid blitt spekulert på om henrettelsen ble gjennomført for å statuere et eksempel fra tyskernes side.

Synet av blodet og prosjektilene i treet dagen etter henrettelsen gikk dypt inn på beboerne på Fevik. Ingen visste hva som hadde skjedd, annet at noen hadde blitt skutt av tyske soldater. Over 60 år senere, kom det frem hvem som var blitt henrettet.

## Graven
Selv på oppfordring fra de etterlatte under krigen ville ikke tyskerne oppgi hvor Hansen var gravlagt. Einar Svendsen fra Kristiansand fant papirer om henrettelsen og hvor graven lå, da han på jakt etter papirer om russergraver på Statsarkivet fant tyske papirer hvor graven var tegnet ned. Det sto beskrevet at graven lå i parsell 1, rekke D, nr. 2. Beskrivelsen var blitt sendt til Krigsretten, men var aldri blitt gitt videre til etterlatte eller andre.

Det viste seg så at politiet etter krigen hadde forsøkt å finne ut hvem som lå gravlagt i graven, men opplysninger som ble gitt var at det var en ukjent tysk soldat. En politirapport fra 1946 stadfestet at saken var uoppklart. Det tok 63 år før det kom frem hvem som hadde blitt lagt i graven.

## Minnesmerke
17. januar 2010 avduket Fevik Vel en minneplate i bronse på fjellet på Storesand. På minnesmerket står: 

Avdukingen ble foretatt av Rustenberg og Jytte Rasmussen fra Porsgrunn, Rolf Adolf Hansens barnebarn.

## Kilder
* Agderpostens papirutgave 2. mai 2009, side 25-31

## Eksterne lenker
* «Hedret med minnesmerke», artikkel i *[[Agderposten]]*, 17. januar 2010
Jordskjelvet i Colima 2003

**Jordskjelvet i Colima** var et jordskjelv med styrke 7,6 på Richters skala som rammet stillehavskysten ved delstaten Colima i Mexico den 21. januar 2003 klokken 20:06 lokal tid UTC-6 og varte i omtrent 50 sekunder. Episenteret var ved Cuyutlán. 29 mennesker omkom, 300 ble skadd, rundt  bygninger ble ødelagt, og  mennesker ble hjemløse etter jordskjelvet.
Jordskjelvet i Acapulco-Coyuca 2001

**Jordskjelvet i Acapulco-Coyuca** var et jordskjelv med styrke 6.1 på Richters skala som rammet stillehavskysten ved Acapulco i delstaten Guerrero i Mexico den 7. oktober 2001 klokken 21:39 lokal tid UTC-6. Episenteret var ved Coyuca like utenfor Acapulco. Ingen større skader ble meldt etter jordskjelvet.
Remi Johansen

**Remi Johansen** (født 4. september 1990) er en norsk fotballspiller som spiller for Valhall FK i 4. divisjon.

Johansen startet å spille fotball i den lokale klubben Ringvassøy IL, før han ble hentet til Tromsøs ungdomslag. Han scoret sitt første eliteseriemål for Tromsø mot Start høsten 2009. Han spilte 8 kamper for Tromsø denne sesongen. Året etter fikk han 29 kamper og 4 mål og etablerte seg fast på A-laget.

## Statistikk

## Referanser


## Eksterne lenker
*
Den 67. Golden Globe-utdelingen

**Den 67. [[Golden Globe-prisene|Golden Globe]]-utdelingen**

17. januar 2010

----
Film – Drama: 
*** [[Avatar (film)|Avatar]] ***
----
Film – Musikal eller komedie: 
*** [[The Hangover]] ***
----
TV-serie – Drama: 
*** [[Mad Men]] ***
----
TV-serie – Musikal eller komedie: 
*** [[Glee]] ***
----
Miniserie eller TV-film: 
*** [[Grey Gardens (2009)|Grey Gardens]] ***


**Den 67. [[Golden Globe-prisene|Golden Globe]]-utdelingen** ble avholdt søndag 17. januar 2010 for å tildele priser til de beste prestasjonene innen film og TV i 2009. Ricky Gervais var årets programleder.

## Vinnere

**Beste film – drama:** *[[Avatar (film)|Avatar]]*

**Beste kvinnelige skuespiller i film – drama:** Sandra Bullock – *[[The Blind Side]]*

**Beste mannlige skuespiller i film – drama:** Jeff Bridges – *[[Crazy Heart]]*

**Beste film – musikal eller komedie:** *[[Hangover (film)|Hangover]]*

**Beste kvinnelige skuespiller i film – musikal eller komedie:** Meryl Streep – *[[Julie & Julia]]*

**Beste mannlige skuespiller i film – musikal eller komedie:** Robert Downey jr. – *[[Sherlock Holmes (2009)|Sherlock Holmes]]*

**Beste kvinnelige birolle i film:** Mo'Nique – *[[Precious]]*

**Beste mannlige birolle i film:** Christoph Waltz – *[[Inglourious Basterds]]*

**Beste animasjonsfilm:** *[[Se Opp]]* 

**Beste fremmedspråklig film:** *[[Det hvite båndet]]* (Tyskland)

**Beste regi:** James Cameron – *[[Avatar (film)|Avatar]]*

**Beste manus:** Jason Reitman og Sheldon Turner – *[[Up in the Air]]*

**Beste originalmusikk:** Michael Giacchino –  *[[Se Opp]]*

**Beste originale låt:** *«The Weary Kind»* – Ryan Bingham (*[[Crazy Heart]]*)

**Beste TV-serie – drama:** *[[Mad Men]]*

**Beste kvinnelige skuespiller i TV-serie – drama:** Julianna Margulies – *[[The Good Wife]]*

**Beste mannlige skuespiller i TV-serie – drama:** Michael C. Hall – *[[Dexter (TV-serie)|Dexter]]*

**Beste TV-serie – musikal eller komedie:** *[[Glee]]*

**Beste kvinnelige skuespiller i TV-serie – musikal eller komedie:** Toni Collette – *[[United States of Tara]]*

**Beste mannlige skuespiller i TV-serie – musikal eller komedie:** Alec Baldwin – *[[30 Rock]]*
 
**Beste miniserie eller TV-film:** *[[Grey Gardens (2009)|Grey Gardens]]*

**Beste kvinnelige skuespiller i miniserie eller TV-film:** Drew Barrymore – *[[Grey Gardens (2009)|Grey Gardens]]*

**Beste mannlige skuespiller i miniserie eller TV-film:** Kevin Bacon – *[[Taking Chance]]*

**Beste kvinnelige birolle i en TV-serie, miniserie eller TV-film:** Chloë Sevigny – *[[Big Love]]*

**Beste mannlige birolle i en TV-serie, miniserie eller TV-film:** John Lithgow – *Dexter*

## Referanser
Gardenia

**Gardenia** (*Gardenia jasminoides*) er en subtropisk busk som vokser vilt i det sørøstlige Asia. Bladene er skinnende og mørkegrønne, med tydelige nerver. Blomstene er hvite, voksaktige, fylte eller enkle, og ofte svært velduftende. Planten tilhører samme plantefamilie som kaffeplanten, Rubiaceae, eller maurefamilien. 

Gardenia trives i en noe sur og kalkfattig jord.

Planten dyrkes ofte på grunn av de velduftende blomstene, som også har vært brukt som dufttilsetning i te. Flere arter utvikler en spiselig bærfrukt. Planten brukes noe i medisin og plantefarging. På 1800-tallet var den overklasse-planten fremfor noen, og blomstene ble ofte brukt i brudebuketter og som knapphullsblomst.

I slekten *Gardenia* finnes over 200 arter.

## Litteratur
* 
* 

## Eksterne lenker
*
Liste over veitunneler på Island

**Liste over veitunneler på Island** er en komplett liste over realiserte veitunneler på Island i tillegg en ukomplett liste over uferdige og planlagte veitunneler.

## Trivielle fakta

*Hvalfjordtunnelen (lokalt: Hvalfjarðargöng) er den eneste undersjøiske veitunnelen på øya.
*Vestfjordtunnelen (lokalt: Vestfjarðagöng) er med sine 9&nbsp;113 meters lengde den lengste veitunnel på øya.
*Arnarnesstunnelen (lokalt: Arnarnessgöng) er den eldste og den minste veitunnel på øya.
*Vadlaheitunnelen (Vaðlaheiðargöng), er etter dess åpning 2020 eneste bompengeveien på Island (2025). Før 2018 hadde Hvalfjordtunnelen (Hvalfjarðargöng) avgift.

## Alle åpnede tunneler

## Tunneler under bygging

## Utbedring av eksisterende tunneler

* Hvalfjordtunnelen (lokalt: Hvalfjarðargöng) – En ny parallell tunnel eller annen forbindelse planlegges for å øke kapasiteten på strekningen.
* Olafsfjordtunnelen (lokalt: Ólafsfjarðargöng eller Múlagöng) – Øke kapasiteten etter åpningen av Hedinsfjordtunnelen (lokalt: Héðinsfjarðargöng).
* En tunnel under fjellovergangen Siglufjarðarskarð som også kan erstatte Strakatunnelen (lokalt: Strákagöng).
* En tunnel mellom Ísafjörður og Súðavík kan erstatte Arnarnesstunnelen (lokalt: Arnarnessgöng).

## Se også
*Liste over veitunneler i Norge
*Liste over veitunneler i Sverige
Dilaridae

* Dilarinae
* Nallachiinae

**Dilaridae** er en familie av nettvinger. 
## Utseende
Små til middelsstore (forvingens lengde 3–22&nbsp;mm), spinkle nettvinger med store, rundede vinger. De ligner mye på Hemerobiidae men kan kjennes på at hodet har noen markerte knøler som ligner på punktøyne (*ocelli*), på at hannen har kamformede antenner og på at hunnen har et langt, tynt, krumt eggleggingsrør (*ovipositor*). Vingene er avrundede, noe hårete og flekkete, Hver vinge har en gjennomgående lengdeåre langs forkanten, foran denne tallrike, korte, skrå, ugreinede tverr-årer som går til forkanten.

## Levevis
Lite er kjent om biologien til denne familien. Larvene til slekten *[[Nallachius]]* er knyttet til gamle trær, mens slekten *[[Dilar]]* har larver på bakken eller under bark, mest i skog. Man vet ikke hva de spiser, men de synes å stille ganske strenge krav til livsmiljøet. Mest trolig lever larvene å små, tynnskallede leddyr. Eggene er avlange uten stilk. Utviklingen tar trolig ett år.
De voksne flyr i skumringen, mest på steder med frodig vegetasjon.

## Utbredelse
Familien er utbredt i varme og varm-tempererte områder i alle verdensdeler bortsett fra Australia. De to underfamiliene deler verden mellom seg: Dilarinae finnes bare i den gamle verden, Nallachiinae utelukkende i den nye verden bortsett fra én art i Sør-Afrika.
I Europa forekommer ti arter av slekten *[[Dilar]]* i Sør-Europa nord til Frankrike og Ukraina.
Seks av de europeiske artene lever på Den iberiske halvøy.

## Systematisk inndeling / Europeiske arter
 
Et latinsk familienavn ender med *...idae*, og et navn på en overfamilie på  *...oidea*.

* overorden **[[Neuropteroidea]]**
** orden Nettvinger (Planipennia / Neuroptera)
*** underorden Hemerobiiformia
**** familien Dilaridae
***** underfamilien Dilarinae – Gamle verden
****** slekten *[[Dilar]]* Rambur, 1838
******* *[[Dilar corscicus]]* Navás, 1909
******* *[[Dilar dissimilis]]* Navás, 1903
******* *[[Dilar duelli]]* Aspöck & Aspöck, 1995
******* *[[Dilar juniperi]]* Monserrat, 1988
******* *[[Dilar meridionalis]]* Hagen, 1866
******* *[[Dilar nevadensis]]* Rambur, 1838
******* *[[Dilar parthenopus]]* Costa, 1855
******* *[[Dilar pumilus]]* Navás, 1903
******* *[[Dilar saldubensis]]* Navás, 1902
******* *[[Dilar turcicus]]* Hagen, 1858
***** underfamilien Nallachiinae – Amerika, én art i Sør-Afrika
****** slekten *[[Nallachius]]* Navás, 1909

## Kilder
* Fauna Europa (2004) Fauna Europaea version 1.1, utbredelsesdatabase over europeiske dyr. www.faunaeur.org 

## Eksterne lenker
* 
* Tree of Life - Nettvinger, (Planipennia/Neuroptera) engelskspråklig Med bilde.
* Norsk Entomologisk forening
* Bildegalleri over nordamerikanske arter